== Karriere ==
Omkring 1930 flyttede Margrethe Hald til [[København]], hvor hun boede på KFUK og gik på ''[[Tegne- og Kunstindustriskolen for Kvinder]].''  Hendes underviser {{Illsup|en|Elna Mygdal}} (1868-1940)<ref>[https://kvindebiografiskleksikon.lex.dk/Elna_Mygdal Elna Mygdal, museumsinspektør | lex.dk<!-- Botgenereret titel -->]</ref>, der selv forskede i traditionel dansk bondesyning, foreslog hende at fokusere på tekstilstudier på [[Nationalmuseet]]. Her blev hun bedt om at lave en reproduktion af tekstilerne fundet sammen med [[Egtvedpigen]]. Dette førte til Margrethes første publikation ''Brikvævning I Danske Oldtidsfund'', der blev udgivet i 1930. Under sit arbejde på Nationalmuseet lærte hun arkæologen {{Illsup|de|Hans Christian Broholm}} (1893-1966)<ref>[https://biografiskleksikon.lex.dk/H.C._Broholm H.C. Broholm | lex.dk – Dansk Biografisk Leksikon<!-- Botgenereret titel -->]</ref> at kende, og de udgav sammen ''Danske Bronzealders Dragter'' i 1935. H.C. Broholm blev en livslang ven og de udgav flere bøger og artikler sammen.
Personbillede_savnes